ΚΑΝΟΝΙΣΜΟΣ (ΕΚ) αριθ. 847/97 ΤΟΥ ΣΥΜΒΟΥΛΙΟΥ της 12ης Μαΐου 1997 που τροποποιεί τα παραρτήματα ΙΙ και ΙΙΙ του κανονισμού (ΕΚ) αριθ. 519/94 για το κοινό καθεστώς εισαγωγών από ορισμένες τρίτες χώρες

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113,

την πρόταση της Επιτροπής,

Εκτιμώντας:

ότι ο κανονισμός (ΕΚ) αριθ. 519/94 (1) εισήγαγε, όσον αφορά τη Λαϊκή Δημοκρατία της Κίνας, τις ποσοστώσεις που απαριθμούνται στο παράρτημα ΙΙ του παρόντος κανονισμού και τα μέτρα επιτήρησης που απαριθμούνται στο παράρτημα ΙΙΙ 7

ότι, κατά τον καθορισμό των ποσοστώσεων, ο στόχος του συμβουλίου ήταν να επιτύχει μια ισορροπία μεταξύ ενός καταλλήλου επιπέδου προστασίας για τις σχετικές βιομηχανίες της Κοινότητας και της διατήρησης ενός αποδεκτού επιπέδου συναλλαγών με την Κίνα, λαμβάνοντας υπόψη τα διάφορα διακυβευόμενα συμφέροντα 7

ότι η ανάλυση των κύριων οικονομικών δεικτών, ιδίως του όγκου και του μεριδίου της αγοράς των κινεζικών εισαγωγών, οδηγεί στο συμπέρασμα ότι η ποσόστωση για τα γυάλινα επιτραπέζια αντικείμενα που υπάγονται στον κωδικό ΕΣ/ΣΟ 7013 θα πρέπει να καταργηθεί από 1ης Ιανουαρίου 1998 και ότι αυτή η κατάργηση δεν αντιβαίνει προς τον παραπάνω στόχο ούτε θα διαταράξει την κοινοτική αγορά 7

ότι τα προϊόντα των οποίων η ποσόστωση καταργείται με τον παρόντα κανονισμό θα πρέπει, ωστόσο, να υπόκεινται σε προηγούμενη επιτήρηση της Κοινότητας για να εξασφαλισθεί η κατάλληλη παρακολούθηση του όγκου και των τιμών εισαγωγής τους 7

ότι η ποσόστωση για τα παιχνίδια που υπάγονται στους κωδικούς ΕΣ/ΣΟ 9503 41, 9503 49 και 9503 90 περιλαμβάνει και τμήματα και εξαρτήματα των παιχνιδιών 7 ότι, με βάση την πείρα των παραγωγών της Κοινότητας, τα αποτελέσματα αυτής της προσθήκης υπερβαίνουν τη δέουσα προστασία της σχετικής βιομηχανίας της Κοινότητας 7 ότι τα τμήματα και τα εξαρτήματα των παιχνιδιών θα πρέπει, ως εκ τούτου, να αποκλεισθούν από την ποσόστωση 7

ότι δεν χρειάζεται πλέον να διατηρηθούν μέτρα επιτήρησης σε μια σειρά προϊόντων οι εισαγωγές των οποίων το 1995 ήταν αμελητέες ή μικρότερες απ' ό,τι το 1994 και ότι αυτά θα πρέπει να εξαλειφθούν από τον κατάλογο των προϊόντων υπό επιτήρηση 7

ότι οι ποσοστώσεις κατά ποσότητα και τα μέτρα επιτήρησης του κανονισμού (ΕΚ) αριθ. 519/94 θα πρέπει ως εκ τούτου να τροποποιηθούν,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Τα παραρτήματα ΙΙ και ΙΙΙ του κανονισμού (ΕΚ) αριθ. 519/94 αντικαθίστανται από τα παραρτήματα που εμφαίνονται στα παραρτήματα Ι και ΙΙ του παρόντος κανονισμού, μέχρι τις 31 Δεκεμβρίου 1997.

Άρθρο 2

Από 1ης Ιανουαρίου 1998, τα παραρτήματα ΙΙ και ΙΙΙ του κανονισμού (ΕΚ) αριθ. 519/94 αντικαθίστανται από τα παραρτήματα που εμφαίνονται στα παραρτήματα ΙΙΙ και IV του παρόντος κανονισμού, αντιστοίχως.

Άρθρο 3

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 12 Μαΐου 1997.

Για το Συμβούλιο

Ο Πρόεδρος

G. ZALM

(1) ΕΕ αριθ. L 67 της 10. 3. 1994, σ. 89 7 κανονισμός όπως τροποποιήθηκε τελευταία από τον κανονισμό (ΕΚ) αριθ. 1897/96 (ΕΕ αριθ. L 250 της 2. 10. 1996, σ. 1).

ΠΑΡΑΡΤΗΜΑ Ι

«ΠΑΡΑΡΤΗΜΑ ΙΙ

Κατάλογος των ποσοστώσεων για ορισμένα προϊόντα καταγωγής Κίνας

>ΘΕΣΗ ΠΗΝΑΚΑ>

ΠΑΡΑΡΤΗΜΑ ΙΙ

«ΠΑΡΑΡΤΗΜΑ ΙΙΙ

Κατάλογος των προϊόντων καταγωγής Λαϊκής Δημοκρατίας της Κίνας που υπόκεινται σε επιτήρηση της Κοινότητας

>ΘΕΣΗ ΠΗΝΑΚΑ>

ΠΑΡΑΡΤΗΜΑ ΙΙΙ

«ΠΑΡΑΡΤΗΜΑ ΙΙ

Κατάλογος των ποσοστώσεων για ορισμένα προϊόντα καταγωγής Κίνας

>ΘΕΣΗ ΠΗΝΑΚΑ>

ΠΑΡΑΡΤΗΜΑ ΙV

«ΠΑΡΑΡΤΗΜΑ ΙΙΙ

Κατάλογος των προϊόντων καταγωγής Λαϊκής Δημοκρατίας της Κίνας που υπόκεινται σε επιτήρηση της Κοινότητας

>ΘΕΣΗ ΠΗΝΑΚΑ>